Vzdelávacie a doškoľovacie zariadenie
VS – FINANCIE
Tatranská Lomnica 128
059 60 Vysoké Tatry

Správa o hodnotení plnenia úloh za I. polrok 2008 podľa „Kontraktu na rok 2008“, 
uzatvoreného medzi Ministerstvom financií SR a Vzdelávacím a doškoľovacím zariadením 
VS – Financie Tatranská Lomnica na rok 2008

V súlade s Kontraktom na rok 2008 (ďalej len „Kontrakt“), uzatvoreným dňa 18. decembra 2007 medzi Ministerstvom financií Slovenskej republiky (ďalej len MF SR) a Vzdelávacím a doškoľovacím zariadením VS – Financie Tatranská Lomnica (ďalej len VDZ VS – Financie Tatranská Lomnica), počas doby  trvania Kontraktu, t. j. od 1. 1. 2008 do 31. 12. 2008, je jeho predmetom:

a)	zabezpečenie materiálno – technického zázemia vzdelávania, odbornej a jazykovej prípravy zamestnancov rezortu MF SR, 

b)	zabezpečenie materiálno – technického zázemia akreditovanej vzdelávacej aktivity a iných odborných aktivít, organizovaných MF SR, pre zamestnancov verejnej správy ,

c)	zabezpečenie oddychu a relaxácie zamestnancov rezortu MF SR.

V nadväznosti na bod 2)  čl. III. Kontraktu, má VDZ VS – Financie Tatranská Lomnica zrealizovať v roku 2008 materiálno – technické zabezpečenie vzdelávacích aktivít rezortu MF SR v rozsahu 10 000 lôžkodní a rekreačných aktivít rezortu MF SR v rozsahu 8 000 lôžkodní. 

Podľa čl.  IV. – Spôsob financovania, je činnosť VDZ VS – Financie Tatranská Lomnica financovaná zo štátneho rozpočtu v rámci rozpočtovej kapitoly MF SR.

Na zabezpečenie predmetu Kontraktu, v súlade s bodom 2) čl. IV., bol schválený celkový rozpočet výdavkov vo výške 25 436 tis. Sk, z toho 9 200 tis. Sk na kapitálové výdavky a 16 236 tis. Sk na bežné výdavky. V podrobnejšej špecifikácii výdavkov, tvoriacej prílohu č. 1 k tomuto Kontraktu, bol na rok 2008 pre našu organizáciu stanovený záväzný ukazovateľ príjmov vo výške 3 500 tis. Sk. Počet zamestnancov organizácie bol stanovený na 24 osôb. 

Pôvodný rozpis výdavkových ukazovateľov rozpočtu organizácie na rok 2008, potrebných na finančné krytie úloh, vyplývajúcich z plnenia predmetu Kontraktu, podľa bodu 3), čl. IV., bol v priebehu prvého polroka roku 2008, v súlade s prijatými rozpočtovými opatreniami správcu kapitoly, upravovaný.

Dodatkom č. 1 ku Kontraktu na rok 2008, zo dňa 24. júna 2008, bol zmenený článok IV. Spôsob financovania, ods. 2). Na zabezpečenie predmetu Kontraktu v súlade s čl. III., bod 2) boli stanovené rozpočtové prostriedky vo výške 27 789 tis. Sk, z toho 10 700 tis. Sk na kapitálové výdavky a 17 089 tis. Sk na bežné výdavky. Počet zamestnancov organizácie sa zvýšil na 26 osôb.

Za hodnotiace obdobie, t. j. I. polrok 2008, VDZ VS – Financie Tatranská Lomnica zrealizovalo materiálno – technické zabezpečenie vzdelávacích a rekreačných aktivít rezortu v rozsahu 9 937 lôžkodní. V porovnaní s bodom 2) článku III. Kontraktu, ktorý stanovil celkové zabezpečenie v rozsahu 18 000 lôžkodní za rok 2008, to predstavovalo plnenie 55,21 %.

O štruktúre materiálno – technického zabezpečenia plnenia predmetu Kontraktu, s ohľadom na realizáciu vzdelávacích aktivít rezortu MF SR a rekreačných aktivít rezortu MF SR hovorí tabuľka č. 1. 
                                  
      Tabuľka č. 1						

Plnenie predmetu Kontraktu 
v lôžkodňoch a percentách za I. polrok 2008
	
	Kontrakt	Skutočnosť	% plnenia	
Vzdelávacie aktivity 	10 000	3 042	30,42	
Rekreačné aktivity 	8 000	6 895	86,19	
Celkom	18 000	9 937	55,21	

V I. polroku 2008 bolo zrealizované materiálno – technické zabezpečenie vzdelávacích aktivít v rozsahu 3 042 lôžkodní. Rekreačné aktivity boli zrealizované v počte 6 895 lôžkodní. 

	Počet lôžkodní v I. polroku 2008 v porovnaní s rovnakým obdobím roku 2007 a % plnenia Kontraktu je zobrazené v tabuľke č. 2.

Tabuľka č. 2

Počet  lôžkodní za I. polrok 2008 v porovnaní s rovnakým obdobím roku 2007
	
	Kontrakt	Skutočnosť	% plnenia	
	Rok 2007	Rok 2008	Rok 2007	Rok 2008	Rok 2007	Rok 2008	
Vzdelávacie aktivity	10 000	10 000	1 985	3 042	19,85	30,42	
Rekreačné aktivity	   8 000	  8 000	5 613	6 895	70,16	86,19	
Celkom	18 000	18 000	7 598	9 937	42,21	55,21	

Porovnaním plnenia predmetu Kontraktu s rovnakým obdobím roku 2007 zaznamenalo VDZ VS – Financie Tatranská Lomnica nárast:

-	vzdelávacích aktivít + 1 057 lôžkodní, čo je nárast o 53,25 %,
-	rekreačných aktivít +  1 282 lôžkodní, čo je nárast o 22,84 %.

Celkový nárast počtu lôžkodní oproti porovnateľnému obdobiu roku 2007 bol 30,78 %.

V tabuľke č. 3 je znázornený počet návštevníkov VDZ VS – Financie Tatranská Lomnica za sledované obdobie:

Tabuľka č. 3						                

Počet návštevníkov za obdobie I. polroka 2008 v porovnaní s rovnakým obdobím roku 2007
	
Mesiac	Rekreačné pobyty	Vzdelávacie aktivity	
	Rok 2007	Rok 2008	Rok 2007	Rok 2008	
Január	289	429	166	226	
Február	370	413	41	53	
Marec 	374	382	138	229	
Apríl	315	242	110	332	
Máj 	254	373	349	274	
Jún	208	283	82	240	
S P O L U	1 810	2 122	886	1 354	

V porovnaní s rovnakým obdobím roku 2007 zariadenie zaznamenalo nárast návštevníkov v oblasti rekreácií o + 312 osôb, v oblasti školení nastal nárast o + 468 osôb. Celkovo v roku I. polroku 2008 oproti l. polroku 2007 zaznamenala organizácia nárast návštevníkov o + 780 osôb. 

Vzdelávacie a doškoľovacie zariadenie VS – Financie Tatranská Lomnica má lôžkovú kapacitu 108 pevných lôžok, 12 prísteliek a 4 detské postieľky.

O využiteľnosti zariadenia v sledovanom období v lôžkodňoch, v členení po jednotlivých mesiacoch,  a percente využiteľnosti lôžkovej kapacity, hovorí tabuľka  č. 4.

 Tabuľka č. 4									

Využiteľnosť VDZ VS – Financie Tatranská Lomnica v lôžkodňoch 
a % využiteľnosti lôžkovej kapacity v I. polroku 2008
	
Mesiac		I.	II.	III.	IV.	V.	VI.	
Počet lôžkodní	VZDA *	521	137	431	692	531	730	
	REKR **	1016	1834	1578	496	1095	876	
	SPOLU	1537	1971	2009	1188	1626	1606	
% využiteľnosti ***	VZDA	15,56	4,37	12,87	21,36	15,86	22,53	
	REKR	30,35	58,56	47,13	15,31	32,71	27,04	
	SPOLU	45,91	62,93	60,00	36,67	48,57	49,57	

* 	VZDA – vzdelávacie akcie
** 	REKR – rekreácie
*** 	% využiteľnosti (pomer lôžkodní k násobku počtu lôžok a dní v danom mesiaci)

Služby v oblasti vzdelávania a starostlivosti o zamestnancov zabezpečuje organizácia v súlade so štatútom. 

Na základe rozhodnutia o vydaní potvrdenia o akreditácii č. 2150/30296/2005/485/1 Akreditačnej komisie Ministerstva školstva Slovenskej republiky pre ďalšie vzdelávanie, v súlade so zákonom č. 386/1997 Z. z. o ďalšom vzdelávaní a o zmene zákona Národnej rady Slovenskej republiky č. 387/1996 Z. z. o zamestnanosti v znení zákona č. 70/1997 Z. z. v znení zákona č. 567/2001 Z. z. zo dňa 20. decembra 2005, sa naša organizácia na obdobie piatich rokov stala vzdelávacou ustanovizňou pre uskutočňovanie vzdelávacej aktivity „Základný kurz pre vnútorných audítorov a finančných kontrolórov“. V prvom polroku 2008 prebehli tri kurzy. 

Táto skutočnosť bola premietnutá aj do novo schváleného Štatútu organizácie, ktorý vstúpil do platnosti dňa 1. mája 2007. Podľa článku 4 – Hlavné úlohy VDZ VS – Financie, VDZ VS – Financie Tatranská Lomnica plnilo v priebehu prvého polroka 2008 hlavné úlohy rozšírené o bod b). Hlavná činnosť organizácie sa rozšírila o zabezpečenie materiálno – technického zázemia akreditovanej vzdelávacej aktivity a iných odborných aktivít, organizovaných MF SR, pre zamestnancov verejnej správy. Týmto rozšírila organizácia plnenie predmetu svojej činnosti aj na ostatných zamestnancov verejnej správy, ktorí sú účastníkmi tejto vzdelávacej aktivity. 

V ďalšom plnení predmetu činnosti v oblasti vzdelávania boli ťažiskom realizovaných lôžkodní vzdelávacie akcie MF SR, Daňového riaditeľstva SR a Správ finančnej kontroly. 

Zariadenie je v rámci rezortu využívané aj na iné pracovné účely, napríklad pracovné porady, školenia a rokovania.

Detailný prehľad využívania zariadenia zamestnancami MF SR, zamestnancami ním riadených organizácií a inými organizáciami verejnej správy, s ohľadom na vzdelávacie a rekreačné aktivity a prehľad o počte ubytovaných školencov a rekreantov, v porovnaní s predchádzajúcim obdobím, tvoria prílohy č. 1 – 3 tejto hodnotiacej správy.

V rámci  „Národných programov“, prijatých uznesením vlády Slovenskej republiky, (Princíp štátnej rodinnej politiky, Národný program ochrany starších ľudí, Štátna politika zdravia) zabezpečuje MF SR v zariadení aj vhodné podmienky na regeneráciu pracovnej sily a zvyšovanie pohybovej aktivity svojich zamestnancov.

Z pohľadu sociálnej politiky využívajú zariadenie zamestnanci rezortu MF SR, spolu s rodinnými príslušníkmi, na rekreačné a rekondičné účely počas dní pracovného pokoja a sviatkov (soboty, nedele, Silvester a Nový rok, Veľká Noc) a hlavne v období školských prázdnin. 

V rámci medzinárodnej dohody o výmenných recipročných pobytoch, uzatvorenej medzi MF SR a Ministerstvom financií Českej republiky, v období tomu určenom, sa v zariadení rekreujú aj zamestnanci Ministerstva financií Českej republiky.

Výnimočne, v prípade voľných kapacít, objekt využívajú aj iné organizácie verejnej správy (viď. príloha č. 1, 2).

Príjmy VDZ VS – Financie Tatranská Lomnica, tvorené z platieb, súvisiacich s realizáciou materiálno – technického zabezpečenia vzdelávacích a rekreačných aktivít pracovníkov rezortu MF SR a ostatných zamestnancov verejnej správy, boli stanovené v čl. IV. Kontraktu vo výške 3 500 tis. Sk. Tento záväzný ukazovateľ organizácia v I. polroku 2008 naplnila vo výške 3 127 tis. Sk, čo predstavovalo 89,3 % plnenie rozpočtovaných príjmov roku 2008.

Vo vzťahu k príjmom organizácie neboli prijaté počas roka 2008 žiadne rozpočtové opatrenia.

Podrobný prehľad plnenia rozpočtu je uvedený v prílohe č. 4 tejto hodnotiacej správy. 

Z tabuľkového prehľadu je zrejmé, že VDZ VS – Financie Tatranská Lomnica vo výdavkovej časti, čerpaním rozpočtu vo výške 8 923 tis. Sk, čo činí 32,1 % z upraveného rozpočtu 27 789 tis. Sk, neprekročilo žiaden záväzný ukazovateľ, čím naplnilo čl. V. Kontraktu – Práva a povinnosti účastníkov Kontraktu. 

Bežné výdavky boli za sledované obdobie čerpané vo výške 8 023 tis. Sk, čo z upraveného rozpočtu 17 089 tis. Sk predstavovalo 46,95 % - né čerpanie.

Vo výdavkovej časti upraveného rozpočtu roku 2008 boli schválené kapitálové výdavky vo výške 10 700 tis. Sk. Ich čerpanie bolo za sledované obdobie 900 tis. Sk, čo predstavuje 8,41 %. 

Nakoľko počas predchádzajúceho obdobia neboli organizáciou čerpané žiadne tuzemské úvery, pôžičky a ani návratné finančné výpomoci (organizácia teda nemala príjmy z týchto transakcií), neboli za týmto účelom  realizované ani výdavkové operácie. 

V súlade s čl. VII. – Zverejnenie Kontraktu a verejný odpočet, bodu 2) riaditeľka VDZ VS – Financie  Tatranská Lomnica zverejnila Výročnú správu o činnosti organizácie za rok 2007 na internetovej stránke organizácie www.vdz-financie.sk v termíne do 30. 4. 2008. 

Prílohy č. 1 –  4

Tatranská Lomnica, 18. júla 2008

Spracoval:	Ing. Marián Tarnóczy
		ekonóm organizácie

Ing. Dagmar Tešliarová
                riaditeľka organizácie